pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาลเผย นายกรัฐมนตรีเตรียมลงพื้นที่ติดตามการดำเนินงานตามนโยบายของรัฐบาล ณ จังหวัดสกลนคร วันพุธที่ 15 มิถุนายนนี้
วันอังคารที่ 14 มิถุนายน 2565
โฆษกรัฐบาลเผย นายกรัฐมนตรีเตรียมลงพื้นที่ติดตามการดําเนินงานตามนโยบายของรัฐบาล ณ จังหวัดสกลนคร วันพุธที่ 15 มิถุนายนนี้
โฆษกรัฐบาลเผย นายกรัฐมนตรีเตรียมลงพื้นที่ติดตามการดําเนินงานตามนโยบายของรัฐบาล ณ จังหวัดสกลนคร วันพุธที่ 15 มิถุนายนนี้
วันที่ 14 มิถุนายน 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีกําหนดการเดินทางไปตรวจราชการ ณ จังหวัดสกลนคร ในวันที่ 15 มิถุนายน 2565 โดยมีกําหนดการดังนี้
ช่วงเช้า นายกรัฐมนตรีตรวจเยี่ยมผลการดําเนินงานแก้ไขปัญหาความยากจนและพัฒนาคนทุกช่วงวัย โดยใช้ระบบบริหารจัดการข้อมูลการพัฒนาคนแบบชี้เป้า (TPMAP) และความก้าวหน้าการเป็นศูนย์กลางสมุนไพร ณ โรงพยาบาลพระอาจารย์ฝั้น อาจาโร อําเภอพรรณนานิคม โดยนายกรัฐมนตรีจะรับฟังบรรยายสรุประบบบริหารจัดการข้อมูลการพัฒนาคนแบบชี้เป้า และมอบบ้านที่ซ่อมแซมเสร็จเรียบร้อยแล้ว ให้กับตัวแทนกลุ่มครัวเรือนตามเป้าหมาย TPMAP จากนั้น นายกรัฐมนตรีจะตรวจเยี่ยมโครงการพระราชดําริ ของจังหวัดสกลนครร่วมกับผู้แทนเครือข่ายเกษตรที่ร่วมในโครงการฯ ณ ศูนย์การพัฒนาภูพานอันเนื่องมาจากพระราชดําริ อําเภอเมืองสกลนคร
ช่วงบ่าย นายกรัฐมนตรี กําหนดตรวจเยี่ยมผลการดําเนินงานด้านเกษตรมูลค่าสูง ณ บ้านท่าเยี่ยม อําเภอเมืองสกลนคร ตรวจเยี่ยมการดําเนินงานของกลุ่มวิสาหกิจชุมชนโคขุนโพนยางคํา พร้อมพบปะให้กําลังใจกลุ่มเกษตรกรผู้เลี้ยงโคขุนภูไท และเกษตรกรกลุ่มผู้เลี้ยงโคขุนโพนยางคํา และในช่วงเย็นก่อนเดินทางกลับ นายกรัฐมนตรีเยี่ยมชมร้านค้าและพบปะผู้ผลิตย้อมครามสกล ณ ถนนผ้าคราม
โฆษกประจําสํานักนายกรัฐมนตรี กล่าวว่า เป้าหมายการตรวจราชการของนายกรัฐมนตรีครั้งนี้ เพื่อติดตามการดําเนินงานตามนโยบายของรัฐบาล เรื่องการขจัดความยากจนและการพัฒนาคนทุกช่วงวัยของจังหวัดสกลนคร เพื่อขับเคลื่อนให้ผลการดําเนินงานสําเร็จเป็นรูปธรรมตามเป้าหมาย โดยในปี พ.ศ. 2565 จังหวัดสกลนครมีจํานวนประชากรรวม 1.14 ล้านคน เป็นจํานวนประชาชนตามเป้าหมาย TPMAP จํานวน 12,261 คน ลดลงจากปี พ.ศ. 2561 ซึ่งมีจํานวน 22,922 คน แสดงให้เห็นถึงความสําเร็จในการขับเคลื่อนนโยบายรัฐบาลที่ส่งผลให้จํานวนประชาชนตามเป้าหมาย TPMAP ของจังหวัดสกลนครมีแนวโน้มลดลง
รัฐบาลไทย-ข่าวทำเนียบรัฐบาล-กรมการขนส่งทางบก กระทรวงคมนาคม คุมเข้มการแพร่ระบาดของเชื้อไวรัส COVID-19 ในพื้นที่ควบคุมสูงสุดและเข้มงวด 13 จังหวัด
วันอังคารที่ 20 กรกฎาคม 2564
กรมการขนส่งทางบก กระทรวงคมนาคม คุมเข้มการแพร่ระบาดของเชื้อไวรัส COVID-19 ในพื้นที่ควบคุมสูงสุดและเข้มงวด 13 จังหวัด
กรมการขนส่งทางบก คุมเข้มการแพร่ระบาดของเชื้อไวรัส COVID-19 ในพื้นที่ควบคุมสูงสุดและเข้มงวด 13 จังหวัด งดให้บริการงานทะเบียนรถและใบขับขี่ที่สํานักงานขนส่ง ตั้งแต่วันที่ 20 กรกฎาคม 2564 เป็นต้นไป
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เปิดเผยว่า สถานการณ์การแพร่ระบาดของโรคติดเชื้อไวรัส COVID-19 ยังมีอัตราการเพิ่มของจํานวนผู้ติดเชื้อ โดยเฉพาะในพื้นที่ควบคุมสูงสุดและเข้มงวด 13 จังหวัด ได้แก่ กรุงเทพมหานคร นครปฐม นราธิวาส นนทบุรี ปทุมธานี ปัตตานี ยะลา สมุทรปราการ สมุทรสาคร สงขลา ชลบุรี พระนครศรีอยุธยา และฉะเชิงเทรา โดยศูนย์บริหารสถานการณ์แพร่ระบาดของโรคติดเชื้อไวรัสโคโรนา 2019 (COVID-19) หรือ ศบค. ได้มีคําสั่งเพื่อควบคุมการแพร่ระบาดของโรคติดเชื้อไวรัส COVID-19 กรมการขนส่งทางบก (ขบ.) จึงกําหนดมาตรการให้สอดคล้องกับคําสั่งดังกล่าว ดังนี้
1. งดให้บริการด้านใบอนุญาตขับรถตามกฎหมายว่าด้วยรถยนต์ และใบอนุญาตเป็นผู้ประจํารถตามกฎหมายว่าด้วยการขนส่งทางบก ณ สํานักงานขนส่งทุกแห่งทั่วประเทศ ตั้งแต่วันที่ 20 กรกฎาคม 2564 เป็นต้นไป จนกว่าจะมีประกาศยกเลิกสถานการณ์ฉุกเฉินหรือมีประกาศเป็นอย่างอื่น
2. งดให้บริการด้านทะเบียนรถทุกประเภท ณ สํานักงานขนส่งที่มีที่ตั้งในพื้นที่ควบคุมสูงสุดและเข้มงวด 13 จังหวัด ตั้งแต่วันที่ 20 กรกฎาคม 2564 เป็นต้นไป สําหรับการดําเนินการทางทะเบียนที่กฎหมายกําหนดระยะเวลาในการดําเนินการไว้ตรงกับช่วงเวลางดให้บริการ เช่น โอนรถ แจ้งย้ายรถ การเปลี่ยนแปลงสาระสําคัญ หรือแจ้งเลิกใช้รถ เป็นต้น ขบ. ได้ขยายระยะเวลาให้สามารถมาดําเนินการได้ภายหลัง โดยไม่ถือว่าเป็นการดําเนินการล่าช้ากว่าที่กฎหมายกําหนดและจะได้รับการงดเว้นค่าปรับ ในเขตจังหวัดอื่นให้เป็นไปตามประกาศจังหวัดหรือประกาศคณะกรรมการโรคติดต่อจังหวัด
3. เปิดให้บริการชําระภาษีรถประจําปีทุกช่องทางตามปกติ ยกเว้นสํานักงานขนส่งที่มีที่ตั้งในพื้นที่ควบคุมสูงสุดและเข้มงวด 13 จังหวัด สามารถเปิดให้บริการเฉพาะการชําระภาษีรถประจําปีผ่านเลื่อนล้อต่อภาษี (Drive Thru for Tax) ที่ทําการไปรษณีย์ และบริการชําระภาษีรถประจําปีออนไลน์ ที่เว็บไซต์ https://eservice.dlt.go.th/ และแอปพลิเคชัน DLT Vehicle Tax ตลอด 24 ชั่วโมง
4. งดการออกหน่วยเคลื่อนที่ด้านทะเบียนและภาษีรถ และด้านใบอนุญาตขับรถ ณ หน่วยบริการเคลื่อนที่รับชําระภาษีรถประจําปีที่ห้างสรรพสินค้าหรือแหล่งชุมชน (Shop Thru for Tax) และศูนย์บริการร่วมในเขตจังหวัดอื่นให้เป็นไปตามประกาศจังหวัดหรือประกาศคณะกรรมการโรคติดต่อจังหวัด
ทั้งนี้ ผู้ที่ยังไม่มีความจําเป็นไม่ว่าจะเป็นการดําเนินการในด้านใบอนุญาตขับรถ หรือด้านทะเบียนและภาษี ควรงดเว้นการติดต่อที่สํานักงานขนส่ง หรือใช้บริการระบบออนไลน์ที่ ขบ. มีไว้รองรับ และขอความร่วมมือสวมหน้ากากอนามัยหรือหน้ากากผ้าตลอดเวลา ปฏิบัติตามมาตรการป้องกันและควบคุมการแพร่ระบาดของโรคติดเชื้อไวรัส COVID-19 และปฏิบัติตามคําแนะนําของเจ้าหน้าที่อย่างเคร่งครัด เพื่อลดความเสี่ยงในการติดต่อแพร่กระจายของโรค
รัฐบาลไทย-ข่าวทำเนียบรัฐบาล- "อนุชา" ลงพื้นที่จังหวัดเชียงใหม่ขับเคลื่อนกองทุนหมู่บ้าน ชื่นชมความร่วมมือ สร้างชุมชนเข้มแข็ง พึ่งพาตนเอง ยกระดับเศรษฐกิจฐานราก
วันจันทร์ที่ 25 กรกฎาคม 2565
"อนุชา" ลงพื้นที่จังหวัดเชียงใหม่ขับเคลื่อนกองทุนหมู่บ้าน ชื่นชมความร่วมมือ สร้างชุมชนเข้มแข็ง พึ่งพาตนเอง ยกระดับเศรษฐกิจฐานราก
"อนุชา" ลงพื้นที่จังหวัดเชียงใหม่ขับเคลื่อนกองทุนหมู่บ้าน ชื่นชมความร่วมมือ สร้างชุมชนเข้มแข็ง พึ่งพาตนเอง ยกระดับเศรษฐกิจฐานราก
วันนี้ (25 กรกฎาคม 2565) เวลา 14.00 น. ณ หอประชุมใหญ่ มหาวิทยาลัยเชียงใหม่ อําเภอเมืองเชียงใหม่ จังหวัดเชียงใหม่ นายอนุชา นาคาศัย รัฐมนตรีประจําสํานักนายกรัฐมนตรี เป็นประธานเปิด โครงการจัดกิจกรรมส่งเสริมและสร้างโอกาสในการพัฒนาหมู่บ้านและชุมชน จัดโดยสํานักงานกองทุนหมู่บ้านและชุมชนเมืองแห่งชาติ โดยมี นาย วรญาณ บุญณราช รองผู้ว่าราชการจังหวัดเชียงใหม่ นายชาญกฤช เดชวิทักษ์ ผู้ช่วยรัฐมนตรีประจําสํานักนายกรัฐมนตรี นายชนะศักดิ์ อัตถาวงศ์ ที่ปรึกษารัฐมนตรีประจําสํานักนายกรัฐมนตรี นายธัชชญาณ์ณัช เจียรธนัทกานนท์ เลขานุการรัฐมนตรีประจําสํานักนายกรัฐมนตรี นายเบญพล นาคประเสริฐ ผู้อํานวยการสํานักงานกองทุนหมู่บ้านและชุมชนเมืองแห่งชาติ และสมาชิกกองทุนหมู่บ้านร่วมกิจกรรมในครั้งนี้ โดยมีเป้าหมายเพื่อขับเคลื่อนโครงการต่าง ๆ ผ่านสํานักงานกองทุนหมู่บ้านและชุมชนเมือง ยกระดับชุมชนตามนโยบายรัฐบาล สําหรับกองทุนหมู่บ้านและชุมชนเมืองในพื้นที่จัดกิจกรรมในครั้งนี้ ประกอบด้วย จังหวัดเชียงใหม่ เชียงราย พะเยา แม่ฮ่องสอน ลําปาง ลําพูน น่าน และแพร่ จํานวนทั้งสิ้น 8,438 กองทุน ได้แก่ กองทุนหมู่บ้าน จํานวน 8,160 กองทุน กองทุนชุมชนเมือง จํานวน 247 กองทุน และกองทุนชุมชนทหาร จํานวน 31 กองทุน
นายอนุชาฯ ชื่นชมการดําเนินงานกองทุนหมู่บ้านและชุมชนเมืองของจังหวัดเชียงใหม่และในพื้นที่จังหวัดภาคเหนือ ตลอดระยะเวลาที่ผ่านมา ได้รับการสนับสนุนช่วยเหลือเป็นอย่างดีจากทุกภาคส่วน ทั้งภาคราชการ เอกชน สถาบันการศึกษา กลุ่มผู้นําองค์กรในหมู่บ้าน ชุมชน และภาคประชาชน ทําให้การดําเนินงานกองทุนหมู่บ้านและชุมชนเมือง สามารถดําเนินการไปได้ด้วยดีเป็นไปตามเป้าหมาย และวัตถุประสงค์ที่รัฐบาลกําหนด พร้อมกับเน้นย้ําว่า ความมุ่งมั่นตั้งใจ ความสามารถ ประสบการณ์ และอุดมการณ์ที่จะทําประโยชน์เพื่อหมู่บ้าน ชุมชน และสังคม จะสามารถขับเคลื่อนการดําเนินงานต่างๆ ให้ประสบความสําเร็จ รัฐบาลพร้อมส่งเสริม และสนับสนุนให้การดําเนินงานเป็นไปด้วยความราบรื่น บรรลุเป้าหมายตามที่ได้กําหนดไว้ และขอให้รักษาความร่วมมือร่วมใจเป็นพลังและแรงผลักดันงานกองทุนหมู่บ้านให้ก้าวหน้า สามารถดําเนินการอย่างมีประสิทธิภาพ ทําให้ประชาชนในหมู่บ้านและชุมชนได้มีคุณภาพชีวิตที่ดี สร้างความเข้มแข็งอย่างยั่งยืน ใช้แหล่งทุนให้เกิดประโยชน์ นําความเจริญสู่หมู่บ้านและชุมชน
นายอนุชาฯ ย้ํา โครงการจัดกิจกรรมส่งเสริมและสร้างโอกาสในการพัฒนาหมู่บ้านและชุมชน มีวัตถุประสงค์เพื่อสร้างการรับรู้ผลการดําเนินงานของกองทุนหมู่บ้านและชุมชนเมืองแห่งชาติ รวมทั้งเปิดโอกาสให้กองทุนหมู่บ้านฯ รวมถึงเครือข่ายได้แลกเปลี่ยนองค์ความรู้ ถ่ายทอดบทเรียนอย่างสร้างสรรค์ การนําผลิตภัณฑ์ของกองทุนหมู่บ้านและชุมชน มาส่งเสริมทําการตลาดสู่ภาคประชาชนให้แพร่หลายมากขึ้นผ่านช่องทางออนไลน์ โดยมุ่งเน้นการแสดงอัตลักษณ์ของกองทุนหมู่บ้านและชุมชนแต่ละแห่ง เพื่อนําไปสู่การส่งเสริมอาชีพ สร้างงาน สร้างรายได้ให้สมาชิก และสามารถพึ่งพาตนเองได้ ถือเป็นการขับเคลื่อนเศรษฐกิจฐานรากให้เข้มแข็งและเติบโตอย่างมั่นคง
.................................
รัฐบาลไทย-ข่าวทำเนียบรัฐบาล-ประเทศไทย โดยกระทรวงดิจิทัลฯ เป็นเจ้าภาพจัดการประชุมคณะทำงานร่วมอาเซียนด้านดิจิทัล ภายใต้ ADGSOM และ ATRC ประจำปี ๒๕๖๕
วันพุธที่ 27 กรกฎาคม 2565
ประเทศไทย โดยกระทรวงดิจิทัลฯ เป็นเจ้าภาพจัดการประชุมคณะทํางานร่วมอาเซียนด้านดิจิทัล ภายใต้ ADGSOM และ ATRC ประจําปี ๒๕๖๕
ประเทศไทย โดยกระทรวงดิจิทัลฯ เป็นเจ้าภาพจัดการประชุมคณะทํางานร่วมอาเซียนด้านดิจิทัล ภายใต้ ADGSOM และ ATRC ประจําปี ๒๕๖๕
ดร.ณัฐพลณัฏฐสมบูรณ์รองปลัดกระทรวงดิจิทัลเพื่อเศรษฐกิจและสังคมเข้าร่วมพิธีเปิดการประชุมและกล่าวต้อนรับคณะผู้แทนที่มาเข้าร่วมการประชุม2022 ADGSOM - ATRC Joint Working Groupณห้องประชุม๗๐๑ชั้น๗กระทรวงดิจิทัลเพื่อเศรษฐกิจและสังคมผ่านระบบการประชุมทางไกลประเทศไทยโดยกระทรวงดิจิทัลเพื่อเศรษฐกิจและสังคมได้เป็นเจ้าภาพจัดการประชุมคณะทํางานร่วมอาเซียนด้านดิจิทัลภายใต้ADGSOMและATRCประจําปี๒๕๖๕(2022 ADGSOM - ATRC Joint Working Group Meeting)ซึ่งจัดขึ้นระหว่าง๒๕-๒๗กรกฎาคม๒๕๖๕
การประชุมฯครั้งนี้ประกอบด้วยผู้แทนจากประเทศสมาชิกอาเซียนเจ้าหน้าที่จากสํานักเลขาธิการอาเซียนร่วมกับผู้อํานวยการศูนย์ไอซีทีอาเซียนและผู้แทนจากคู่เจรจาได้แก่สาธารณรัฐประชาชนจีนสาธารณรัฐเกาหลีอินเดียสหภาพยุโรปและสหภาพโทรคมนาคมระหว่างประเทศ(ITU)
การประชุมดังกล่าวจัดขึ้นเพื่อหารือการผลักดันผลลัพธ์สําคัญของการประชุมกรอบอาเซียนอื่นๆที่เกี่ยวข้องการติดตามผลการดําเนินโครงการตามแผนแม่บทอาเซียนด้านดิจิทัลค.ศ.๒๐๒๕(ASEAN Digital Master Plan 2025)และการพิจารณารายละเอียดข้อเสนอโครงการสําหรับดําเนินการในปี๒๕๖๖ซึ่งได้ให้ความสําคัญกับการเร่งการพัฒนาเศรษฐกิจดิจิทัลอย่างมั่นคงปลอดภัยเท่าเทียมทั่วถึงและยั่งยืนการเตรียมพร้อมของภูมิภาคอาเซียนอาเซียนในการเปลี่ยนผ่านสู่ดิจิทัลที่ครอบคลุมตลอดจนการหารือแผนงานความร่วมมือด้านดิจิทัลระหว่างอาเซียนกับคู่เจรจาปี๒๕๖๖อาทิการจัดกิจกรรมChina - ASEAN Training Courses for International Cooperation on Digital EconomyและการประชุมChina - ASEAN Digital Security Forumของสาธารณรัฐประชาชนจีนการจัดทําบันทึกความเข้าใจระหว่างอาเซียนกับสหภาพโทรคมนาคมระหว่างประเทศว่าด้วยสาขาความร่วมมือด้านดิจิทัลและการร่วมพัฒนาดัชนีด้านดิจิทัลอาเซียน(ASEAN Digital Index)กับสหภาพยุโรป
************
รัฐบาลไทย-ข่าวทำเนียบรัฐบาล-วธ.เปิดกิจกรรมดีๆ ชวนประกวดคลิปวิดีโอ สื่อสร้างสรรค์ หัวข้อ “รากไทย” ชิงเงินรางวัลกว่า 230,000 บาท หมดเขตรับสมัครและส่งผลงาน 3 กันยายน 2564
วันพฤหัสบดีที่ 26 สิงหาคม 2564
วธ.เปิดกิจกรรมดีๆ ชวนประกวดคลิปวิดีโอ สื่อสร้างสรรค์ หัวข้อ “รากไทย” ชิงเงินรางวัลกว่า 230,000 บาท  หมดเขตรับสมัครและส่งผลงาน 3 กันยายน 2564
วธ.เปิดกิจกรรมดีๆ ชวนประกวดคลิปวิดีโอ สื่อสร้างสรรค์ หัวข้อ “รากไทย” ชิงเงินรางวัลกว่า 230,000 บาท  หมดเขตรับสมัครและส่งผลงาน 3 กันยายน 2564
กระทรวงวัฒนธรรม โดยสํานักงานปลัดกระทรวงวัฒนธรรม กําหนดจัดกิจกรรมการประกวดสื่อสร้างสรรค์ หัวข้อ "รากไทย" ขึ้น เพื่อเป็นการรณรงค์ เสริมสร้างค่านิยม จิตสํานึก และวิถีชีวิตที่ดีงามให้เกิดขึ้นในสังคมไทย รวมทั้งเป็นการสนับสนุนให้การผลิตและเผยแพร่สื่อปลอดภัยและสร้างสรรค์ ตลอดจนเปิดโอกาสให้ประชาชนทั่วไปได้ผลิตสื่อสร้างสรรค์ที่เสริมสร้างจิตสํานึก ค่านิยม และวิถีชีวิตที่ดีงามในสังคมไทย กระทรวงวัฒนธรรม จึงขอเชิญชวนประชาชนทั่วไป กลุ่มบุคคลหรือนิติบุคคล ร่วมกิจกรรมการประกวดสื่อสร้างสรรค์ หัวข้อ "รากไทย" ความยาวคลิปวิดีโอไม่เกิน 5 นาที ชิงเงินรางวัลกว่า 230,000 บาท หมดเขตรับสมัครและส่งผลงาน วันศุกร์ที่ 3 กันยายน 2564 สอบถามรายละเอียดเพิ่มเติม โทร. 02 209 3548 หรือสามารถสมัครผ่านระบบออนไลน์ได้ที่ https://docs.google.com/forms/d/e/1FAIpQLSelvtImdF-t7usi6JfWA-i5k-4yNqubHLA4c0TMypEgB-c8CQ/viewform
รัฐบาลไทย-ข่าวทำเนียบรัฐบาล-“สาธิต” เปิดกิจกรรม เดิน-วิ่ง “ก้าวท้าใจ ต้านภัยยาเสพติด อำเภอภูเพียง จังหวัดน่าน”
วันจันทร์ที่ 27 มิถุนายน 2565
“สาธิต” เปิดกิจกรรม เดิน-วิ่ง “ก้าวท้าใจ ต้านภัยยาเสพติด อําเภอภูเพียง จังหวัดน่าน”
รัฐมนตรีช่วยว่าการกระทรวงสาธารณสุข เปิดกิจกรรม “ก้าวท้าใจ ต้านภัยยาเสพติด อําเภอภูเพียง จังหวัดน่าน” ซีซั่น 4 ส่งเสริมให้ประชาชนชาว จ.น่าน ออกกําลังกายเพื่อสุขภาพที่ดีห่างไกลยาเสพติด เนื่องในวันต่อต้านยาเสพติดโลก
วันนี้ (27มิถุนายน2565)ที่หนองน้ําครก ตําบลม่วงตึ๊ด อําเภอภูเพียง จังหวัดน่าน ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยนายแพทย์ณรงค์ สายวงศ์ รองปลัดกระทรวงสาธารณสุขและคณะ เปิดกิจกรรม “ก้าวท้าใจ ต้านภัยยาเสพติด อําเภอภูเพียง จังหวัดน่าน” ซีซั่น4เดิน-วิ่งระยะทาง4.8กิโลเมตร ส่งเสริมให้ประชาชนออกกําลังกายเพื่อสุขภาพและร่วมกันต้านภัยยาเสพติด เนื่องในวันต่อต้านยาเสพติดโลก โดยมีนายวิบูรณ์ แววบัณฑิต ผู้ว่าราชการจังหวัดน่าน นายพงษ์ศิลป์ ผาลา นายอําเภอภูเพียง และคณะ ให้การต้อนรับ
ดร.สาธิต กล่าวว่ากระทรวงสาธารณสุขมีนโยบายส่งเสริมการออกกําลังกาย เพื่อให้คนไทยสุขภาพดี ห่างไกลโรคซึ่งปัจจุบันพบว่ากลุ่มโรคNCDsเช่น โรคความดันโลหิตสูง เบาหวาน โรคหลอดเลือดและหัวใจ เป็นภัยคุกคามสุขภาพประชาชน สาเหตุจากพฤติกรรมการใช้ชีวิต การรับประทานอาหาร การขาดการออกกําลังกายที่เหมาะสม โดยตลอด10ปีที่ผ่านมา กลุ่มโรคNCDsเป็นสาเหตุการตายอันดับหนึ่งของคนไทย ในแต่ละปีคนไทยเสียชีวิตด้วยโรคNCDsปีละประมาณ3-4แสนราย โดยครึ่งหนึ่งเป็นการเสียชีวิตก่อนวัยอันควร ถือเป็นภัยเงียบที่ร้ายแรงซึ่งการออกกําลังกายก็เป็นอีกกิจกรรมหนึ่งที่ช่วยป้องกันการเกิดโรคได้เป็นอย่างดี ในส่วนของยาเสพติด ประเทศไทยให้ความสําคัญกับการแก้ไขปัญหาซึ่งถือเป็นหนึ่งในปัญหาด้านความมั่นคง ได้ใช้กลไกการขับเคลื่อนในพื้นที่ทุกระดับ บูรณาการแก้ไขปัญหายาเสพติดในทุกมิติ เพื่อลดระดับความรุนแรงของปัญหาในสังคมไทย นําไปสู่จุดมุ่งหมายคือ “สังคมไทยปลอดภัยจากยาเสพติด”
สําหรับกิจกรรม “ก้าวท้าใจ ต้านภัยยาเสพติด” ซีซั่น4เดิน-วิ่งระยะทาง4.8กิโลเมตร ที่จังหวัดน่านในวันนี้เป็นการบูรณการร่วมกันของคณะกรรมการพัฒนาคุณภาพชีวิตระดับอําเภอภูเพียง ชมรม ทูบี นัมเบอร์วัน อําเภอภูเพียงชมรมอาสาสมัครสาธารณสุขประจําหมู่บ้านอําเภอภูเพียง และสํานักงานสาธารณสุขจังหวัดน่าน มีวัตถุประสงค์เพื่อส่งเสริมให้ประชาชนชาวอําเภอภูเพียงและชาวจังหวัดน่านได้ออกกําลังกายเพื่อสุขภาพ ถ่ายทอดองค์ความรู้ และรณรงค์ต่อต้านยาเสพติดมีประชาชนเข้าร่วมกิจกรรมกว่า1,000คน
“กิจกรรม เดิน วิ่ง ก้าวท้าใจ ในวันนี้ จะเป็นจุดเริ่มต้นของการออกกําลังกาย เป็นการรณรงค์ ชักชวนกันมาออกกําลังกาย ให้พี่น้องประชาชน ได้ออกกําลังกายกันมากขึ้น ทุกคนก็จะมีสุขภาพดี ไม่เจ็บ ไม่ป่วย รวมทั้งยังเป็นการรณรงค์ให้เด็ก เยาวชน ประชาชน ได้ห่างไกลยาเสพติด ด้วยความร่วมมือจาก ทุกภาคส่วน ที่จะรวมพลังให้เป็นหนึ่งโดยไม่พึ่งยาเสพติด”ดร.สาธิตกล่าว
******************************************** 27มิถุนายน 2565
รัฐบาลไทย-ข่าวทำเนียบรัฐบาล-กรมการขนส่งทางบก จัดผู้ตรวจการลงพื้นที่จัดการจราจรและอำนวยความสะดวกประชาชนที่เข้ารับการฉีดวัคซีน ณ สถานีกลางบางซื่อ
วันอังคารที่ 20 กรกฎาคม 2564
กรมการขนส่งทางบก จัดผู้ตรวจการลงพื้นที่จัดการจราจรและอํานวยความสะดวกประชาชนที่เข้ารับการฉีดวัคซีน ณ สถานีกลางบางซื่อ
...
กรมการขนส่งทางบก โดยกองตรวจการขนส่งทางบก จัดผู้ตรวจการลงพื้นที่จัดการจราจรและอํานวยความสะดวก ประชาชนที่เข้ารับการฉีดวัคซีน ณ สถานีกลางบางซื่อ เขตจตุจักร กรุงเทพฯ การจราจรโดยรอบสถานีคล่องตัว ไม่พบปัญหา อุปสรรคที่เกี่ยวกับการจราจรและการเดินทางของประชาชน พร้อมทั้ง ร่วมกับ ตํารวจรถไฟ ลงพื้นที่จัดระเบียบและปราบปรามจับกุมรถจักรยานยนต์รับจ้าง เรียกเก็บค่าโดยสารเกินกว่าอัตราที่กําหนด และการใช้รถจักรยานยนต์ป้ายดํา มารับจ้าง บริเวณศูนย์ฉีดวัคซีนสถานีกลางบางซื่อ และบริเวณถนนโดยรอบ
พบผู้กระทําผิด จํานวน 5 ราย
- มาตรา 23/1 นํารถจักรยานยนต์ส่วนบุคคลมารับจ้างจํานวน 4 ราย
- มาตรา 5(10) ใช้รถที่หมดอายุ 1 ราย
ยอดรถกระทําผิดสะสม ตั้งแต่วันที่ 11-19 ก.ค.64 จํานวน 90 ราย
- มาตรา 23/1 นํารถจักรยานยนต์ส่วนบุคคลมารับจ้าง 80 ราย
- มาตรา 6(3) ใช้รถโดยไม่เสียภาษีประจําปี 6 ราย
- มาตรา 42 ไม่แสดงใบอนุญาตขับรถ 2 ราย
- มาตรา 6(1) ใช้รถโดยไม่จดทะเบียน 1 ราย
- มาตรา 5(10) ใช้รถหมดอายุ 1 ราย
อนึ่ง ผู้ใดพบรถโดยสารสาธารณะกระทําผิด สามารถแจ้งศูนย์คุ้มครองผู้โดยสารและรับเรื่องร้องเรียน สายด่วน 1584 ตลอด 24 ชม.
รัฐบาลไทย-ข่าวทำเนียบรัฐบาล-บสอ.เตือนข้อความชักชวนทำงานทางสื่อออนไลน์
วันอังคารที่ 30 พฤศจิกายน 2564
บสอ.เตือนข้อความชักชวนทํางานทางสื่อออนไลน์
บสอ.แจ้งเตือนผู้ติดตามเพจ บสอ. โดยเมื่อวันที่ 28 พฤศจิกายน 2564 เวลาประมาณ 11.45 น. มีข้อความอันไม่พึงประสงค์ได้ถูกส่งออกไปในนามสื่อออนไลน์ของ บสอ. (Facebook Fanpage : Islamicbank.asset) ซึ่งเป็นเพจของ บสอ. ทําให้ผู้ติดตามเพจบางรายอาจเกิดความเข้าใจผิด
บริษัท บริหารสินทรัพย์ ธนาคารอิสลามแห่งประเทศไทย จํากัด (บสอ. หรือ ไอแอม) แจ้งเตือนผู้ติดตามเพจ บสอ. โดยเมื่อวันที่ 28 พฤศจิกายน 2564 เวลาประมาณ 11.45 น. มีข้อความอันไม่พึงประสงค์ได้ถูกส่งออกไปในนามสื่อออนไลน์ของ บสอ. (Facebook Fanpage : Islamicbank.asset) ซึ่งเป็นเพจของ บสอ. ทําให้ผู้ติดตามเพจบางรายอาจเกิดความเข้าใจผิดและเกิดความเข้าใจที่คลาดเคลื่อนเกี่ยวกับการดําเนินธุรกิจของ บสอ. โดยข้อความที่ถูกส่งออกเป็นการชักชวนให้บุคคลทั่วไปสามารถสร้างรายได้จากที่บ้านในรูปแบบที่ผู้ส่งกําหนด ซึ่ง บสอ. ไม่ได้ดําเนินธุรกิจในรูปแบบดังกล่าว
ทั้งนี้หากมีข้อสงสัยสามารถติดต่อได้ที่ โทร.02 055 5999 หรือช่องทาง Line Official Account @iamasset หรือ www.iam-asset.co.th สําหรับเพจของ บสอ. ขณะนี้กลับมาใช้งานได้ตามปกติ โดยสามารถกดติดตามเพจของ บสอ. ได้ที่ Facebook Fanpage : Islamicbank.asset
รัฐบาลไทย-ข่าวทำเนียบรัฐบาล-รมต.อนุชา เผยพุทธศาสนิกชนร่วมทำบุญอาสาฬหบูชา-เข้าพรรษาคึกคัก โดยในภาพรวมหลายวัดยกการ์ดสูง เข้มมาตรการเฝ้าระวังโควิด
วันพฤหัสบดีที่ 14 กรกฎาคม 2565
รมต.อนุชา เผยพุทธศาสนิกชนร่วมทําบุญอาสาฬหบูชา-เข้าพรรษาคึกคัก โดยในภาพรวมหลายวัดยกการ์ดสูง เข้มมาตรการเฝ้าระวังโควิด
รมต.อนุชา เผยพุทธศาสนิกชนร่วมทําบุญอาสาฬหบูชา-เข้าพรรษาคึกคัก โดยในภาพรวมหลายวัดยกการ์ดสูง เข้มมาตรการเฝ้าระวังโควิด
วันที่ 14 กรกฎาคม 2565นายอนุชา นาคาศัย รัฐมนตรีประจําสํานักนายกรัฐมนตรี ในฐานะที่กํากับดูแลสํานักงานพระพุทธศาสนาแห่งชาติ เปิดเผยว่า ในช่วงวันหยุดทางศาสนา คือ วันที่ 13 กรกฎาคม 2565 ซึ่งตรงกับวันอาสาฬหบูชา และวันที่ 14 กรกฎาคม 2565 ซึ่งตรงกับวันเข้าพรรษา ตนได้รับรายงานว่ามีพุทธศาสนิกชนเดินทางไปร่วมทําบุญที่วัดทั่วประเทศอย่างคึกคัก ซึ่งภายหลังจากที่รัฐบาลได้ผ่อนปรนมาตรการให้ศาสนสถานสามารถเปิดให้ประชาชนเข้าพื้นที่ได้ พบว่า มีประชาชนทยอยเดินทางไปยังวัดต่างๆ ทั่วประเทศอย่างต่อเนื่อง ขณะที่ตนได้สั่งการให้สํานักงานพระพุทธศาสนาจังหวัดทุกจังหวัด ขอความร่วมมือวัดต่างๆ ยังคงมาตรการป้องกันการแพร่ระบาดโควิด-19 อย่างเข้มข้น โดยเฉพาะในช่วงที่เป็นวันหยุดยาว ซึ่งประชาชนมีการเดินทางไปยังที่ต่างๆ เป็นจํานวนมาก จึงอาจมีความเสี่ยงต่อการเกิดการแพร่ระบาดโควิด-19 ได้
“ในโอกาสวันสําคัญทางพระพุทธศาสนาปีนี้ ผมขอเชิญชวนพุทธศาสนิกชนร่วมกันรักษาศีล ลด ละ เลิก อบายมุขทั้งปวง ปฏิบัติคุณงามความดี ปฏิบัติตนตามพุทธวิถี เจริญจิตตภาวนา และยึดมั่นในหลักธรรมคําสอนเพื่อถวายเป็นพุทธบูชา และเพื่อความเป็นสิริมงคลแก่ตนเองและครอบครัว สําหรับท่านที่เดินทางไปร่วมทําบุญที่วัด ขอความร่วมมือให้ปฏิบัติตามประกาศของกระทรวงสาธารณสุขอย่างเคร่งครัด โดยสวมหน้ากากอนามัยตลอดเวลา และใช้แอลกอฮอร์ทําความสะอาดทุกครั้งหลังเสร็จสิ้นกิจกรรมต่างๆ” รัฐมนตรีประจําสํานักนายกรัฐมนตรี กล่าว
รัฐบาลไทย-ข่าวทำเนียบรัฐบาล-ไทยลงนามร่วมพัฒนา WHO Biohub ยกระดับการต่อสู้โรคระบาด
วันจันทร์ที่ 6 มิถุนายน 2565
ไทยลงนามร่วมพัฒนา WHO Biohub ยกระดับการต่อสู้โรคระบาด
วันอาทิตย์ที่ 5 มิถุนายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลสนับสนุนความเสมอภาคในการต่อสู้กับโรคระบาดของทุกประเทศทั่วโลก โดยร่วมลงนามในข้อตกลงโครงการแบ่งปันเชื้อชีวภาพกับองค์การอนามัยโลก ซึ่งไทยและประเทศที่เข้าร่วมความตกลงจะส่งเชื้อโรคใหม่ ๆ ตามความสมัครใจให้แก่ระบบศูนย์กลางทางชีวภาพ หรือ WHO Biohub System เพื่อให้องค์การอนามัยโลกนําไปศึกษา วิจัย พัฒนาองค์ความรู้ นําไปสู่การพัฒนา ยา วัคซีน และแนวทางป้องกันรักษาโรคอย่างมีประสิทธิภาพ พร้อมทั้งกระจายยาและวัคซีนที่ได้จากการวิจัย ให้แก่ประเทศต่าง ๆ ทั่วโลกโดยไม่แสวงหากําไร เนื่องด้วยบทเรียนจากโรคโควิด-19 ทําให้เห็นว่าทั่วโลกต้องร่วมมือกันเพื่อยกระดับความสามารถในการต่อสู้กับโรคระบาด และให้ทุกประเทศสามารถรับมือกับโรคอุบัติใหม่ได้อย่างรวดเร็วและเท่าเทียม
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ครม. ผ่านร่าง พ.ร.บ.คุ้มครองผู้เสียหาย ผู้ต้องหาและจำเลยในคดีอาญา อำนวยความยุติธรรมให้แก่ประชาชน
วันอาทิตย์ที่ 13 มีนาคม 2565
ครม. ผ่านร่าง พ.ร.บ.คุ้มครองผู้เสียหาย ผู้ต้องหาและจําเลยในคดีอาญา อํานวยความยุติธรรมให้แก่ประชาชน
......
ที่ประชุม ครม. (8 มี.ค. 65) มีมติเห็นชอบหลักการ ร่าง พ.ร.บ.ค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา และเปลี่ยนชื่อ พ.ร.บ. เป็น พ.ร.บ.คุ้มครองผู้เสียหาย ผู้ต้องหาและจําเลยในคดีอาญา พ.ศ....
.
โดยมีสาระสําคัญ คือ เพิ่มการคุ้มครองผู้ต้องหาและจําเลยที่ถูกควบคุมในชั้นสอบสวน จากเดิมที่คุ้มครองผู้เสียหายและจําเลยที่ถูกควบคุมขังในชั้นพิจารณาของศาลเท่านั้น
.
ขณะเดียวกันยังขยายเวลาการยื่นคําขอรับเงินค่าตอบแทน ค่าทดแทนและค่าใช้จ่ายจาก 1 ปี เป็น 2 ปี และสามารถยื่นคําขอดังกล่าวผ่านช่องทางอิเล็กทรอนิกส์ได้
.
ร่างกฎหมายดังกล่าวเมื่อประกาศใช้ จะเกิดประโยชน์ต่อประชาชนที่ตกเป็นเหยื่อในคดีอาญา ครอบคลุมทั้ง ผู้เสียหายผู้ต้องหาและจําเลยที่ถูกควบคุมตั้งแต่ชั้นสอบสวน และจําเลยที่ถูกคุมขังในชั้นพิจารณาของศาล ให้ได้รับการอํานวยความยุติธรรมอย่างสะดวก รวดเร็ว เท่าเทียมและเป็นธรรม สอดคล้องกับมาตรฐานสากล
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รัฐบาลเดินหน้าแก้ปัญหาฝุ่นละออง PM2.5 ต่อเนื่อง ปี 65 ใช้หลัก “1 สื่อสาร 5 ป้องกัน 3 เผชิญเหตุ”
วันอังคารที่ 15 กุมภาพันธ์ 2565
รัฐบาลเดินหน้าแก้ปัญหาฝุ่นละออง PM2.5 ต่อเนื่อง ปี 65 ใช้หลัก “1 สื่อสาร 5 ป้องกัน 3 เผชิญเหตุ”
.....
ปัญหาฝุ่นละอองขนาดเล็ก PM2.5 ที่ส่งผลต่อสุขภาพประชาชนนั้น รัฐบาลให้ความสําคัญมาอย่างต่อเนื่อง ในแต่ละปีได้ทําการประเมินและทบทวนการดําเนินงานเพื่อยกระดับมาตรการให้มีความเข้มงวดขึ้น
.
ในปี 64 ที่ผ่านมา หากเทียบกับปี 63 พบว่าพื้นที่ภาคเหนือ 17 จังหวัด กรุงเทพฯ และปริมณฑล มีจํานวนวันที่เกินมาตรฐานลดลง 8 - 9%
.
สําหรับปี 65 กรมควบคุมมลพิษได้จัดทําแผนเฉพาะกิจเพื่อการแก้ไขปัญหามลพิษด้านฝุ่นละอองภายใต้แนวคิด “1 สื่อสาร 5 ป้องกัน 3 เผชิญเหตุ” ดังนี้
.
1.ประยุกต์ใช้เทคโนโลยีในการป้องกันและแก้ไขปัญหา PM2.5 ได้แก่ การพัฒนาระบบคาดการณ์ฝุ่นละอองล่วงหน้า 7 วัน, ประยุกต์ใช้ภาพถ่ายดาวเทียมในการรายงานปริมาณฝุ่นละอองเชิงพื้นที่, พัฒนาแอปพลิเคชันบริหารจัดการเชื้อเพลิง
.
2.เก็บขนเชื้อเพลิงในพื้นที่ป่าไม่น้อยกว่า 3,000 ตัน พร้อมขยายพื้นที่การบริหารจัดการเชื้อเพลิงให้ครอบคลุมทั่วประทศและนําไปใช้ประโยชน์
.
3.เพิ่มความเข้มงวดในการตรวจสอบรถควันดําบูรณาการร่วมกับกรมการขนส่งทางบก สํานักงานตํารวจแห่งชาติ กรุงเทพฯ ตรวจวัดควันดําอย่างต่อเนื่อง
.
4.สื่อสารประชาสัมพันธ์และเผยแพร่ข้อมูลที่ถูกต้องแก่ประชาชน รูปแบบ One Voice One Team ผ่าน 4 ช่องทางหลักของกรมประชาสัมพันธ์และเครือข่าย เพื่อสื่อสารให้ใกล้ชิดกลุ่มเป้าหมาย ได้แก่ On Air, Online, On Ground และ On influ’s
.
5.เจรจาสร้างความร่วมมือกับประเทศเพื่อนบ้านทั้งระดับอาเซียน ทวิภาคี และพื้นที่ชายแดน ผ่านกลไกอาเซียน กําหนดตัวชี้วัดร่วม ASEAN Joint KPI ลดจุดความร้อนในภูมิภาคอาเซียน 20%
.
6.ขยายเครือข่ายการติดตามตรวจสอบคุณภาพอากาศเพิ่มอีก 10 จังหวัด ปี 2565 จะมีสถานีตรวจวัดคุณภาพอากาศใน 56 จังหวัด
.
7.กําหนดเขตควบคุมไฟป่า และกําหนดช่วงเวลาห้ามเผาเด็ดขาด พร้อมเตรียมกําลังพลในพื้นที่ 17 จังหวัดภาคเหนือ รวม 4,150 และเครือข่ายแก้ไขปัญหาไฟป่า จํานวน 1,615 หมู่บ้าน
.
คาดว่า คุณภาพอากาศในบรรยากาศ และฝุ่นละอองขนาดไม่เกิน 2.5 ไมครอน (PM2.5) จะอยู่ในเกณฑ์มาตรฐาน สามารถป้องกันและลดผลกระทบต่อสุขภาพของประชาชนได้
.
ประชาชนสามารถติดตามสถานการณ์ผ่านทางเว็บไซต์Air4Thai.comและbangkokairquality.comแอปพลิเคชัน Air4Thai และ AirBKK
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายชยธรรม์ พรหมศร ปลัดกระทรวงคมนาคม ตรวจติดตามการดำเนินการของท่าอากาศยานสุวรรณภูมิในการเปิดประเทศวันแรก
วันอาทิตย์ที่ 1 พฤษภาคม 2565
นายชยธรรม์ พรหมศร ปลัดกระทรวงคมนาคม ตรวจติดตามการดําเนินการของท่าอากาศยานสุวรรณภูมิในการเปิดประเทศวันแรก
...
นายชยธรรม์ พรหมศร ปลัดกระทรวงคมนาคม พร้อมด้วยนายพิศักดิ์ จิตวิริยะวศิน รองปลัดกระทรวงคมนาคม ตรวจติดตามการดําเนินการของท่าอากาศยานสุวรรณภูมิในการเปิดประเทศวันแรก ตามข้อสั่งการรัฐมนตรีว่าการกระทรวงคมนาคม เพื่อตรวจการปฏิบัติงานในการให้บริการผู้โดยสารในการรองรับการเปิดประเทศ ตามนโยบาย พลเอก ประยุทธ์ จันทร์โอชา นายกรัฐมนตรี โดยมี นายนิตินัย ศิริสมรรถการ กรรมการผู้อํานวยการใหญ่ บริษัท ท่าอากาศยานไทย จํากัด (มหาชน) (ทอท.) นายกิตติพงศ์ กิตติขจร ผู้อํานวยการท่าอากาศยานสุวรรณภูมิ และผู้บริหารระดับสูง ทอท. ให้การต้อนรับ ในวันที่ 1 พฤษภาคม 2565 ณ ท่าอากาศยานสุวรรณภูมิ
ปลัดกระทรวงคมนาคม กล่าวว่า รัฐมนตรีว่าการกระทรวงคมนาคม ได้มอบหมายให้ลงพื้นที่ตรวจติดตามการปฏิบัติงานของเจ้าหน้าที่ และการบริหารจัดการเพื่อตรวจการปฏิบัติงานในการให้บริการผู้โดยสารในการรองรับการเปิดประเทศ ตามนโยบาย พลเอก ประยุทธ์ จันทร์โอชา นายกรัฐมนตรี ซึ่งวันนี้ (1 พฤษภาคม 2565) เป็นการเปิดประเทศวันแรก ซึ่งกระบวนการเตรียมความพร้อมทุกขั้นตอนของท่าอากาศยานสุวรรณภูมิและท่าอากาศยานในสังกัดกระทรวงคมนาคม ได้เตรียมความพร้อมรองรับการเดินทางประชาชนที่เดินทางทั้งขาเข้า - ขาออก ประเทศไทย ซึ่งได้ตรวจกระบวนการปฏิบัติงานของเจ้าหน้าที่ซึ่งเป็นไปตามแผนที่เตรียมไว้ โดยวันนี้ได้ดูการปฏิบัติงานในช่วงที่มีผู้โดยสารจํานวนมาก เป็นเที่ยวบินจากประเทศสิงค์โปร์ โดยจุดที่คาดว่าจะเกิดปัญหาคอขวด จุดแรกบริเวณจุดตรวจ Thailand Pass ซึ่งท่าอากาศยานได้เตรียมความพร้อมรองรับการให้บริการไว้ โดยจุดตรวจ Thailand Pass มีเจ้าหน้าที่ให้บริการทั้ง 15 counter ให้บริการ พบว่าใช้เวลาไม่เกิน 30 วินาทีต่อคน ซึ่งผู้โดยสารเที่ยวบินดังกล่าว ประมาณ 322 คน ใช้เวลาผ่านจุด Thailand Pass ไม่เกิน 20 นาที ทั้งนี้ จากจํานวนผู้โดยสารในวันนี้ทั้งวัน จํานวนประมาณ 17,000 คน พบว่ามีผู้โดยสารที่ไม่ได้ฉีดวัคซีนเพียง 11 คน ซึ่งการบริหารจัดการขั้นตอนดังกล่าวไม่มีปัญหาใด ๆ สําหรับจุดตรวจคนเข้าเมืองท่าอากาศยานสุวรรณภูมิ ได้ประสานการทํางานกับสํานักงานตรวจคนเข้าเมือง เพื่อบริหารจัดการการให้บริการผู้โดยสารเป็นไปด้วยความรวดเร็ว โดยจัดทําเสากั้นทางเดิน (Snake Line) เพื่อจัดระเบียบพื้นที่ไม่ให้เกิดความแออัดของผู้โดยสารขณะรอ รวมทั้งมีเจ้าหน้าที่มอนิเตอร์เพื่อบริหารจัดการให้บริการ ซึ่งพบว่าสามารถรองรับจํานวนผู้โดยสารและให้บริการได้รวดเร็วขึ้น สําหรับจุดรับสัมภาระไม่พบปัญหาการให้บริการ
ปลัดกระทรวงคมนาคม เน้นย้ําให้หน่วยงานที่เกี่ยวข้องรักษามาตรฐานการบริหารจัดการที่ปฏิบัติอยู่ขณะนี้ ซึ่งการบริหารจัดการให้มีประสิทธิภาพนั้นต้องเน้นในชั่วโมงเร่งด่วน ซึ่งมีเที่ยวบินขาเข้าจํานวนมาก ซึ่งจากการตรวจติดตามการดําเนินงานทุกขั้นตอนพบว่าดําเนินการได้อย่างมีประสิทธิภาพ สามารถบริหารจัดการได้ดี ไม่มีปัญหาใด ๆ นอกจากนี้ ได้สั่งการให้หน่วยงานที่เกี่ยวข้องขอความร่วมมือไปยังสายการบินต่าง ๆ ให้ลูกเรือช่วยอํานวยความสะดวกในการตรวจเช็คเอกสารที่จําเป็น ที่จะต้องใช้ในการผ่านเข้าเมือง ให้เรียบร้อยตั้งแต่บนเครื่อง ทั้งนี้เพื่อเพิ่มประสิทธิภาพและลดปัญหาความแออัด ในกระบวนการเอกสาร ณ ภายในท่าอากาศยาน
รัฐบาลไทย-ข่าวทำเนียบรัฐบาล-โฆษกรัฐบาล เผย คลังเดินหน้าข้อสั่งการ ”นายก” เปิดมาตรการแบงก์ของรัฐ “ผ่อนดี มีคืน” มอบเป็นของขวัญปีใหม่ประชาชน
วันพุธที่ 15 ธันวาคม 2564
โฆษกรัฐบาล เผย คลังเดินหน้าข้อสั่งการ ”นายก” เปิดมาตรการแบงก์ของรัฐ “ผ่อนดี มีคืน” มอบเป็นของขวัญปีใหม่ประชาชน
โฆษกประจําสํานักนายกรัฐมนตรี เผย คลังเดินหน้าข้อสั่งการ ”นายก” เปิดมาตรการแบงก์ของรัฐ “ผ่อนดี มีคืน” มอบเป็นของขวัญปีใหม่ประชาชน
วันนี้ (15 ธ.ค.64) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามข้อสั่งการที่ให้ทุกกระทรวงจัดของขวัญปีใหม่ 2565 ให้กับประชาชน โดยสถาบันการเงินเฉพาะกิจภายใต้สังกัดกระทรวงการคลัง ได้แก่ ธนาคารออมสิน ธนาคารเพื่อการเกษตรและสหกรณ์การเกษตร และธนาคารอาคารสงเคราะห์ ได้จัดทํามาตรการ “ของขวัญปีใหม่” ให้ลูกค้าที่ชําระดี เพื่อมอบเป็นของขวัญให้กับประชาชนที่มีศักยภาพและความสามารถในการชําระหนี้ได้มีโอกาสได้รับเงินสดกลับทันทีเพื่อเสริมสภาพคล่องในการประกอบอาชีพ และเป็นค่าใช้จ่ายในครัวเรือน ซึ่งแต่ละธนาคารได้จัดทํารายละเอียดและเงื่อนไขที่น่าสนใจแตกต่างกัน ดังนี้
1) ธนาคารออมสิน คืนเงิน 500 บาทให้กับลูกค้าที่มีประวัติการชําระดีต่อเนื่อง 3 ปี ภายใต้เงื่อนไขสัญญาสินเชื่อไม่เกิน 200,000 บาท นอกจากนี้ยังจัดแคมเปญเงินฝากสลากออมสินพิเศษ 2 ปี (ช่วงปีใหม่) ตั้งแต่วันนี้ – 29 ธ.ค. 65 โดยกําหนดรางวัลพิเศษ 1 ล้านบาท จํานวน 20 รางวัล
2) ธนาคารเพื่อการเกษตรและสหกรณ์การเกษตร (ธกส.) จัดโครงการชําระดีมีคืน ในวงเงิน 1,200 ล้านบาท โดยคืนดอกเบี้ย 20% ของดอกเบี้ยที่ชําระจริง ไม่เกิน 1,000 บาท และโครงการ “นาทีทองลูกค้า NPLs” โดยการลดดอกเบี้ย เมื่อลูกหนี้จ่ายดอกเบี้ยตามอัตราการลดดอกเบี้ยงของโครงการ ตั้งแต่ 10-50 % ทั้ง 2 โครงการ ภายในวันที่ 15 ธ.ค. 64 - 31 มี.ค. 65
3) ธนาคารอาคารสงเคราะห์ (ธอส.) จัดทําโครงการของขวัญปีใหม่ 2565 สําหรับลูกค้าสินเชื่อบ้านของ ธอส. ที่มีวินัยในการผ่อนชําระ แบ่งเป็น 2 กลุ่ม ได้แก่ 1) กลุ่มชําระดี 48 เดือน (นับถึงงวดเดือน พ.ย. 2564) ได้รับเงิน 1,000 บาท ภายใต้เงื่อนไขวงเงินกู้ไม่เกิน 2 ล้านบาท ชําระเงินกุ้ผ่านแอปพลิเคชั่น GHB ALL ในงวดเดือน พ.ย.-ธ.ค. 64 หรือกรณีลูกค้าสวัสดิการหักเงินเดือนผ่อนชําระผ่านหน่วยงาน และ 2) กลุ่มชําระดี 43 เดือน ได้รับเงิน 500 บาท ภายใต้เงื่อนไขชําระเงินกู้ผ่านแอปพลิเคชั่น GHB ALL ในงวดเดือน ธ.ค. 2564 - ม.ค. 65 หรือกรณีลูกค้าสวัสดิการหักเงินเดือนผ่อนชําระผ่านหน่วยงาน
“มาตรการของขวัญปีใหม่ เป็นความร่วมมือจากธนาคารของรัฐตามการสั่งการของ นายกรัฐมนตรี ที่ต้องการให้ประชาชนไทยมีความสุขโดยเฉพาะช่วงเทศกาลปีใหม่ ซึ่งไม่ได้มีการจัดงานติดต่อกัน 2 ปีแล้ว และปีนี้เป็นปีที่สถานการณ์โควิด-19 เริ่มฟื้นตัว มีการเปิดประเทศและประชาชนเริ่มออกมาใช้ชีวิตแบบ New Normal ท่านนายกฯ กําชับทุกกระทรวงให้จัดเตรียมมาตรการ/โครงการต่างๆ เพื่อมอบเป็นของขวัญปีใหม่ 2565 ในส่วนมาตรการด้านการเงินครั้งนี้ ถือเป็นของขวัญให้กับประชาชนที่มีวินัยในการชําระหนี้ และยังมีเงินรางวัลพิเศษให้ประชาชนได้ลุ้นรับโชคเงินล้านกันในช่วงปีใหม่ด้วยเป็นการมอบความสุขอีกทาง” นายธนกรฯ กล่าว
----------------
รัฐบาลไทย-ข่าวทำเนียบรัฐบาล-นายกฯ สั่งเร่งสำรวจความเสียหาย - เข้าช่วยเหลือ ปชช. จากภัยพายุและน้ำท่วมฉับพลัน ผู้ประสบภัย โทร. สายด่วนนิรภัย 1784 ตลอด 24 ชั่วโมง
วันพุธที่ 18 พฤษภาคม 2565
นายกฯ สั่งเร่งสํารวจความเสียหาย - เข้าช่วยเหลือ ปชช. จากภัยพายุและน้ําท่วมฉับพลัน ผู้ประสบภัย โทร. สายด่วนนิรภัย 1784 ตลอด 24 ชั่วโมง
.....
พายุฝนและฝนที่ตกสะสมในขณะนี้ อาจส่งผลให้เกิดน้ําท่วมฉับพลันและน้ําป่าไหลหลาก ทั้งนี้ นายกรัฐมนตรีได้ติดตามสถานการณ์อย่างใกล้ชิด และสั่งการไปยังหน่วยงานที่เกี่ยวข้อง ให้พร้อมเข้าสํารวจความเสียหาย และช่วยเหลือผู้ประสบภัยในเบื้องต้น
.
โดยเฉพาะบ้านเรือนของประชาชนที่เสียหาย ต้องดําเนินการซ่อมแซมให้ประชาชนสามารถอยู่อาศัยได้ และดําเนินการจ่ายเงินเยียวยาให้ผู้ประสบภัยโดยเร็ว
.
นอกจากนี้ ขอให้ประชาชนเพิ่มความระมัดระวัง และติดตามการแจ้งเตือน ตลอดจนข่าวสารจากส่วนราชการอย่างใกล้ชิด หากต้องการความช่วยเหลือให้ติดต่อประสานเจ้าหน้าที่รัฐในพื้นที่ ผ่านไลน์ “ปภ.รับแจ้งเหตุ 1784” (เพิ่มเพื่อน Line ID @1784DDPM) หรือ โทร. สายด่วนนิรภัย 1784 ตลอด 24 ชั่วโมง รวมทั้ง แอปฯ “THAI DISASTER ALERT”
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ผู้ตรวจราชการฯ บรรจง เปิดงานสัมมนาการจัดทำข้อมูลภาคอุตสาหกรรมเพื่อการเตือนภัยเศรษฐกิจ อุตสาหกรรมระดับจังหวัด
วันจันทร์ที่ 20 กันยายน 2564
ผู้ตรวจราชการฯ บรรจง เปิดงานสัมมนาการจัดทําข้อมูลภาคอุตสาหกรรมเพื่อการเตือนภัยเศรษฐกิจ อุตสาหกรรมระดับจังหวัด
งานสัมมนาการจัดทําข้อมูลภาคอุตสาหกรรมเพื่อการเตือนภัยเศรษฐกิจอุตสาหกรรมระดับจังหวัด โดยการบูรณาการข้อมูลอุตสาหกรรม ปีงบประมาณ พ.ศ. 2564 ภายใต้โครงสร้างเศรษฐกิจของประเทศที่เข้มแข็ง ผ่านระบบ Web Conference (ZOOM)
ผู้ตรวจราชการฯ บรรจง เปิดงานสัมมนาการจัดทําข้อมูลภาคอุตสาหกรรมเพื่อการเตือนภัยเศรษฐกิจอุตสาหกรรมระดับจังหวัด
วันนี้ (20 กันยายน 2564) นายบรรจง สุกรีฑา ผู้ตรวจราชการกระทรวงอุตสาหกรรม เป็นประธานเปิดงานสัมมนาการจัดทําข้อมูลภาคอุตสาหกรรมเพื่อการเตือนภัยเศรษฐกิจอุตสาหกรรมระดับจังหวัด โดยการบูรณาการข้อมูลอุตสาหกรรม ปีงบประมาณ พ.ศ. 2564 ภายใต้โครงสร้างเศรษฐกิจของประเทศที่เข้มแข็ง อันเป็นแรงขับเคลื่อนผลักดันให้มูลค่าการลงทุนในส่วนภูมิภาคเพิ่มสูงขึ้น ประกอบกับอัตราการเจริญเติบโตของเศรษฐกิจ ซึ่งภาคอุตสาหกรรมต้องมีการพัฒนาระบบข้อมูลเชิงลึกด้านเศรษฐกิจอุตสาหกรรมเพื่อเตือนภัยในเชิงพื้นที่ โดยถือเป็นภารกิจหลักที่สําคัญของสํานักงานอุตสาหกรรมจังหวัดในฐานะตัวแทนของกระทรวงอุตสาหกรรมในส่วนภูมิภาคทําหน้าที่ศึกษา วิเคราะห์สภาวะการลงทุนอุตสาหกรรม อัตราการขยายตัวของอุตสาหกรรมการผลิตแต่ละประเภท รวมทั้งแนวโน้มการพัฒนาอุตสาหกรรมในพื้นที่ระดับจังหวัดให้สามารถนําไปจัดทํานโยบายและแผนยุทธศาสตร์ที่ชัดเจน โดยมี นายนฤบดินทร์ วุฒิวรรณ ผู้อํานวยการกองยุทธศาสตร์และแผนงาน ร่วมเปิดสัมมนา ณ อก.1 ชั้น 2 อาคารสํานักงานปลัดกระทรวงอุตสาหกรรม ผ่านระบบ Web Conference (ZOOM)
ทั้งนี้ การจัดสัมมนาดังกล่าวฯ สํานักงานปลัดกระทรวงอุตสาหกรรมดําเนินการร่วมกับมูลนิธิสถาบันวิจัยนโยบายเศรษฐกิจการคลัง เพื่อให้เจ้าหน้าที่ที่เกี่ยวข้องรับทราบความสําคัญของข้อมูลภาคอุตสาหกรรม และสามารถนําข้อมูลไปประยุกต์ใช้ได้ในพื้นที่ โดยกลุ่มเป้าหมาย คือ สํานักงานอุตสาหกรรมจังหวัด 76 จังหวัด และหน่วยงานต่าง ๆ จํานวนประมาณ 90 คน ซึ่งได้รับเกียรติจากวิทยากรผู้ทรงคุณวุฒิทั้งจากภาครัฐและเอกชน ได้แก่ ดร.พิสิทธิ์ พัวพันธ์ ผู้อํานวยการสํานักนโยบายเศรษฐกิจมหภาค สํานักงานเศรษฐกิจการคลัง (สศค.) ดร.ชลจิต วรวังโส วีรกุล ผู้ช่วยเลขาธิการด้านเศรษฐกิจมหภาค สํานักงานคณะกรรมการนโยบายเขตพัฒนาพิเศษภาคตะวันออก (สกพอ.) คุณเกรียงไกร เธียรนุกุล รองประธานสภาอุตสาหกรรมแห่งประเทศไทย แพทย์หญิงวรรณา หาญเชาว์วรกุล คณะกรรมการผู้ทรงคุณวุฒิ กรมควบคุมโรค คุณวิศิษฐ์ ลิ้มลือชา นายกสมาคมผู้ผลิตอาหารสําเร็จรูป คุณธเนศ มหัทธนาลัย ผู้อํานวยการฝ่ายวิจัยธุรกิจและอุตสาหกรรม ธนาคารกรุงศรีอยุธยา ผู้แทนจากสถาบันวิจัยนโยบายเศรษฐกิจการคลัง มาให้ความรู้ ความเข้าใจด้านวิชาการและแนวทางการนําไปใช้ประโยชน์ รวมถึงเป็นการเผยแพร่แก่ผู้ประกอบการ เพื่อประกอบการพิจารณากลยุทธ์ในการปรับตัวสําหรับการประกอบกิจการภายใต้ช่วงวิกฤติสถานการณ์และสภาพเศรษฐกิจในปัจจุบัน
ทั้งนี้ การประชุมดังกล่าวเป็นไปตามข้อกําหนดออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ.2548 ฉบับที่ 32 ลงวันที่ 28 สิงหาคม พ.ศ. 2564
รัฐบาลไทย-ข่าวทำเนียบรัฐบาล-ครม. อนุมัติ 2,054 ล้านบาท ฟื้นฟูเศรษฐกิจฐานรากและชุมชนในภาคเกษตร วิสาหกิจชุมชน จากผลกระทบจากสถานการณ์ โควิด-19
วันอังคารที่ 19 เมษายน 2565
ครม. อนุมัติ 2,054 ล้านบาท ฟื้นฟูเศรษฐกิจฐานรากและชุมชนในภาคเกษตร วิสาหกิจชุมชน จากผลกระทบจากสถานการณ์ โควิด-19
ครม. อนุมัติ 2,054 ล้านบาท ฟื้นฟูเศรษฐกิจฐานรากและชุมชนในภาคเกษตร วิสาหกิจชุมชน จากผลกระทบจากสถานการณ์ โควิด-19
วันที่ 19 เมษายน 2565 นายธนกร วังบุญคงชนะ โฆษกประจําสํานักนายกรัฐมนตรี เผยที่ประชุมคณะรัฐมนตรีวันนี้ อนุมัติงบประมาณจํานวน 2,054.054 ล้านบาท เพื่อดําเนินโครงการช่วยเหลือเกษตร ที่ประสบปัญหาจากการแพร่ระบาดของโรคติดเชื้อไวรัสโคโรนา 2019 โดยให้การสนับสนุนโครงการของสถาบันอุดมศึกษาของรัฐ 4 แห่ง ได้แก่ มหาวิทยาลัยมหาสารคาม มหาวิทยาลัยเทคโนโลยีราชมงคล มหาวิทยาลัยแม่โจ้ และ มหาวิทยาลัยราชภัฏมหาสารคาม ประกอบด้วย 5 โครงการย่อย ได้แก่
1) โครงการวิจัยเชิงปฏิบัติการส่งเสริมการพัฒนายกระดับทักษะอาชีพในภาคเกษตรกรรมเพื่อสร้างความเข้มแข็งของเศรษฐกิจฐานรากของชุมชน โดยมหาวิทยาลัยมหาสารคาม โดยกลุ่มเป้าหมาย ได้แก่ เครือข่ายวิสาหกิจชุมชนจํานวน 3,500 กลุ่ม
2) โครงการพัฒนาศักยภาพผู้ประกอบการผลิตภัณฑ์ชุมชน เพื่อฟื้นฟูเศรษฐกิจท้องถิ่นและชุมชน โดยมหาวิทยาลัยมหาสารคาม กลุ่มเป้าหมาย ได้แก่ กลุ่มวิสาหกิจชุมชนท้องถิ่น ภาคตะวันออกเฉียงเหนือ จํานวน 1,200 กลุ่ม
3) โครงการถ่ายทอดเทคโนโลยีและนวัตกรรมด้านเกษตรกรรมและสมุนไพร สร้างความมั่นคงทางอาหารและสุขภาพสู่ชุมชน เพื่อเพิ่มมูลค่าเสริมสร้างความเข้มแข็ง ของเศรษฐกิจฐานรากในภาวะวิกฤตโควิด-19 กลุ่มเป้าหมายได้แก่ เกษตรกร ชุมชน และกลุ่มวิสาหกิจชุมชน จังหวัดนครราชสีมา จํานวน 3,700 กลุ่ม
4) โครงการส่งเสริมและพัฒนาอาชีพ ลดรายจ่าย เพิ่มรายได้แก่เกษตรกรไทยฝ่าวิกฤติโควิด 19 ด้วยเทคโนโลยีนวัตกรรม เกษตรสมัยใหม่ (Modern Agriculture -BCG) โดยมหาวิทยาลัยแม่โจ้ กลุ่มเป้าหมาย ได้แก่ หมู่บ้านวิสาหกิจชุมชนท้องถิ่น จํานวน 5,001 กลุ่ม
5) โครงการวิจัยและพัฒนาการสร้างอาชีพ สร้างรายได้เพื่อฟื้นฟู เศรษฐกิจฐานราก จากผลกระทบการระบาดของโรคโควิด-19 สู่การพัฒนาที่ยั่งยืน ในเขตพื้นที่ภาคตะวันออกเฉียงเหนือและภาคใต้ กลุ่มเป้าหมาย ได้แก่ กลุ่มวิสาหกิจชุมชน อสม. กลุ่มสหกรณ์การเกษตร และกลุ่ม OTOP ในเขตพื้นที่ภาคตะวันออกเฉียงเหนือและภาคใต้ จํานวน จํานวน 3,300 กลุ่ม
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เผยเรือนจำเปิดเยี่ยมญาติแล้ว 38 แห่ง เดือนหน้าทยอยเปิดให้ครบ เตรียมส่งหน้ากากN95 ให้คุกทั่วประเทศ
วันพฤหัสบดีที่ 18 พฤศจิกายน 2564
รัฐมนตรีว่าการกระทรวงยุติธรรม เผยเรือนจําเปิดเยี่ยมญาติแล้ว 38 แห่ง เดือนหน้าทยอยเปิดให้ครบ เตรียมส่งหน้ากากN95 ให้คุกทั่วประเทศ
รัฐมนตรีว่าการกระทรวงยุติธรรม เผยเรือนจําเปิดเยี่ยมญาติแล้ว 38 แห่ง เดือนหน้าทยอยเปิดให้ครบ เตรียมส่งหน้ากากN95 ให้คุกทั่วประเทศ ซินเคอหยวน มอบเพิ่มให้อีก 2 ล้านชิ้น ขอญาติทุกคนอดใจรอ กําลังเร่งจัดการระบบต่างๆให้เรียบร้อยหลังนายกฯเป็นห่วง
เมื่อวันที่ 18 พ.ย. นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า ตนได้รับมอบหน้ากากอนามัย N95 จากบริษัท ซิน เคอ หยวน สตีล จํากัด จํานวน 2 ล้านชิ้น โดยมี นายอิสสระ โชติบุรการ นายเฉิน หลินฟง และน.อ.มโน พันธุ์นักรบ ผู้บริหารบริษัท เป็นผู้มอบ ซึ่งก่อนหน้านี้ทางบริษัทฯก็ได้มอบหน้ากากอนามัยให้กับกระทรวงยุติธรรมแล้ว 2.1 ล้านชิ้น โดยหน้ากากที่เราได้รับมอบในครั้งนี้จะมอบให้กับกรมราชทัณฑ์เพื่อส่งมอบให้กับเรือนจําทั่วประเทศ เพื่อให้ผู้ต้องขังได้มีหน้ากากอนามัยไว้ใช้เวลาเยี่ยมญาติ ซึ่งจะได้คนละประมาณ 7 ชิ้นเผื่อให้ญาติได้ใช้เวลาเข้าเยี่ยมด้วย หลังจากที่เรือนจําทั่วประเทศได้เปิดเยี่ยมญาติตั้งแต่วันที่ 12 พ.ย. ขณะนี้มีเรือนจําที่เปิดเยี่ยมแล้ว 38 แห่ง และจะเปิดเพิ่มภายในสิ้นเดือน พ.ย. นี้อีก 8 แห่ง ซึ่งมีการควบคุมตามมาตรฐานได้ดี ส่วนที่เหลืออีก 97 แห่งจะทยอยเปิดตั้งแต่วันที่ 1 ธ.ค.เป็นต้นไป โดยอยู่ในช่วงรอพ้นการระบาดของโควิด-19 และอยู่ระหว่างปรับปรุงระบบระบายอากาศและห้องเยี่ยมให้เป็นไปตามมาตรฐาน
นายสมศักดิ์ กล่าวว่า สําหรับขั้นตอนการขอเยี่ยมญาตินั้น จะเปิดให้จองล่วงหน้าผ่านช่องทางออนไลน์หรือโทรศัพท์ของเรือนจํานั้นๆ มีระยะเวลาการเยี่ยมไม่เกิน 1 ชั่วโมงขึ้นอยู่กับความสามารถในการจัดการของแต่ละเรือนจํา ส่วนของฝากให้ญาติซื้อของเยี่ยมออนไลน์และฝากเงินออนไลน์ก่อนเข้าเยี่ยมหรือธนาณัติ หากไม่สามารถทําได้ ให้ทํารายการ ซื้อของโดยเรือนจําทํารายการซื้อของให้ญาติเลือกและคิดราคาได้ในเวลาอันรวดเร็ว ให้ทําความสะอาดห้องเยี่ยม อุปกรณ์ และจุดสัมผัสร่วมต่างๆ เมื่อเสร็จสิ้นการเยี่ยมทุกครั้ง ด้วยแอลกอฮอล์หรือ น้ํายาทําความสะอาดต่างๆ หากเปิดเยี่ยมมากกว่า 1 รอบ ญาติแต่ละรอบต้องไม่เข้ามาปะปนกัน พื้นที่รอเยี่ยม ยังต้องรักษาระยะห่างระหว่าง บุคคล 2 เมตรได้ และมีการสุ่มตรวจเจ้าหน้าที่ด้วย ATK หรือ RT-PCR ทุก 7 หรือ 14 วัน
"ขอให้ทุกท่านอดใจรอกันอีกนิด ขณะนี้กรมราชทัณฑ์ได้เร่งจัดการระบบต่างๆให้มีความสะดวกมากขึ้น รวมทั้งต้องมีการรักษาความปลอดภัยในการป้องกันโรคด้วย เพื่อไม่ให้โควิด-19 กลับมาแพร่ระบาดในเรือนจําได้อีก เพราะหากเกิดการแพร่ระบาดเราก็ต้องปิดการเยี่ยมญาติ และทาง พล.อ.ประยุทธ์ จันทร์โอชา นายกรัฐมนตรี ก็ได้แสดงความเป็นห่วงและกําชับให้จัดการให้เรียบร้อย รวมทั้งระบบการออนไลน์ต่างๆต้องดําเนินการให้เสร็จ เพื่ออํานวยความสะดวกให้กับญาติผู้ต้องขังทุกคน"นายสมศักดิ์ กล่าว
รัฐบาลไทย-ข่าวทำเนียบรัฐบาล-ขยายเวลา! ส่งเงิน “กองทุนสำรองเลี้ยงชีพ” ถึงสิ้นปี 64
วันอังคารที่ 20 กรกฎาคม 2564
ขยายเวลา! ส่งเงิน “กองทุนสํารองเลี้ยงชีพ” ถึงสิ้นปี 64
....
นายจ้างและลูกจ้าง ที่ส่งเงินเข้ากองทุนสํารองเลี้ยงชีพฟังทางนี้ กระทรวงการคลังขยายระยะเวลาการช่วยเหลือนายจ้างและลูกจ้าง ที่ได้รับผลกระทบจากการแพร่ระบาดของโรคโควิด-19 ให้สามารถหยุดหรือเลื่อนส่งเงินเข้า “กองทุนสํารองเลี้ยงชีพ” เป็นการชั่วคราวได้
.
ตั้งแต่งวดนําส่งเงินของเดือนก.ค. – ธ.ค. 64 (จากเดิมที่ผ่อนผันให้จนถึงงวดเดือนมิ.ย. 64) โดยให้ถือว่าสถานภาพยังคงอยู่ และนับอายุการเป็นสมาชิกกองทุนฯ ต่อเนื่องได้ เพื่อบรรเทาปัญหาความเดือดร้อนของลูกจ้างและนายจ้าง และเป็นหลักประกันรายได้ทางการเงินในอนาคต
.
ซึ่งเป็นไปตามประกาศกระทรวงการคลังเรื่อง กําหนดประเภทธุรกิจ ระยะเวลา และเงื่อนไขให้ลูกจ้างหรือนายจ้างหยุดหรือเลื่อนการส่งเงินสะสม หรือเงินสมทบเข้ากองทุนสํารองเลี้ยงชีพในท้องที่ที่เกิดวิกฤตเศรษฐกิจสาธารณภัย หรือเหตุการณ์ที่ส่งผลกระทบต่อสถานการณ์ทางเศรษฐกิจฉบับที่ 3 พ.ศ. 2564 ในราชกิจจานุเบกษาแล้ว โดยมีผลบังคับใช้ตั้งแต่วันที่ 13 ก.ค. 64 เป็นต้นไป
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ไอแบงก์จัดแคมเปญ “ช้อปปิ้งกินเที่ยวไอแบงก์แจกเลยไม่ต้องรอ”
วันเสาร์ที่ 16 กรกฎาคม 2565
ไอแบงก์จัดแคมเปญ “ช้อปปิ้งกินเที่ยวไอแบงก์แจกเลยไม่ต้องรอ”
ธนาคารอิสลามแห่งประเทศไทย (ไอแบงก์) จับมือedtguide.com  เปิดตัวแคมเปญ “ช้อปปิ้งกินเที่ยว ไอแบงก์แจกเลยไม่ต้องรอ”มอบส่วนลดสุดพิเศษจากร้านค้าฮาลาลกว่า 40 ร้านระยะเวลาตั้งแต่วันที่ 15 กรกฎาคม - 30 พฤศจิกายน 2565
แคมเปญ“ชอปปิ้งกินเที่ยวไอแบงก์แจกเลยไม่ต้องรอ” เป็นกิจกรรมที่ไอแบงก์จัดขึ้นเพื่อให้นักช้อปนักกินและท่องเที่ยวได้รับประสบการณ์ดีๆจากไอแบงก์โดยการมอบส่วนลดหรือสิทธิพิเศษจากร้านค้าฮาลาลที่ร่วมรายการกับธนาคารไม่ว่าจะเป็นร้านอาหารร้านของฝากร้านเสื้อผ้าในพื้นที่ 18 จังหวัดทุกภาคของไทยได้แก่กรุงเทพฯนนทบุรีนครนายกราชบุรีชลบุรีจันทบุรีศรีสะเกษน่านประจวบคีรีขันธ์ชุมพรสงขลาสุราษฎร์ธานีตรังนครศรีธรมราชยะลาสตูลปัตตานีและนราธิวาสซึ่งเป็นจังหวัดที่มีสาขาของไอแบงก์ตั้งอยู่อีกทั้งยังเป็นการแสดงจุดยืนในการเป็นธนาคารที่ส่งเสริมตลาดฮาลาล (Halal Market) ให้มีความก้าวหน้าและพัฒนาทั้งในระดับประเทศและส่งออกเพื่อการพัฒนาเศรษฐกิจและการท่องเที่ยวของประเทศ
วิธีการเข้าร่วมแคมเปญสุดง่ายเพียงเพิ่มเพื่อนไลน์iBank 4 All (@ibank) คลิกลงทะเบียนกดรับE-Coupon และนําไปแสดงเพื่อรับส่วนลดหรือสิทธิพิเศษกับพนักงานร้านค้าที่เข้าร่วมแคมเปญ (จํากัดสิทธิ์ใช้E-Coupon เพียง 5 ครั้งต่อวัน)
ผู้สนใจสามารถดูรายละเอียดเงื่อนไขแคมเปญและรายชื่อร้านค้าฮาลาลที่เข้าร่วมทั้งหมดได้จากhttps://www.edtguide.com/content/ibankหรือสอบถามที่iBank Call Center 1302 หรือแชททางMessenger : Islamic Bank of Thailand - ibank (@ibank.th) และLine : iBank 4 all (@ibank)
รัฐบาลไทย-ข่าวทำเนียบรัฐบาล-ลงนามแล้ว! การจัดหาแอนติบอดีสำเร็จรูป (LAAB) 2.5 แสนโดส ป้องกัน “โควิด” ในผู้ป่วยภูมิคุ้มกันต่ำ
วันพุธที่ 6 กรกฎาคม 2565
ลงนามแล้ว! การจัดหาแอนติบอดีสําเร็จรูป (LAAB) 2.5 แสนโดส ป้องกัน “โควิด” ในผู้ป่วยภูมิคุ้มกันต่ํา
.....
กระทรวงสาธารณสุข เผยความคืบหน้าการจัดหาแอนติบอดีสําเร็จรูป แบบ Long Acting Antibodies (LAAB) ของ บ.แอสตร้าเซนเนก้า จํานวน 2.5 แสนโดส เพื่อใช้ป้องกันการติดเชื้อในกลุ่มผู้ป่วยไตวายเรื้อรัง ปลูกถ่ายอวัยวะ ปลูกถ่ายไขกระดูก ที่ได้รับยากดภูมิคุ้มกัน ซึ่งเป็นกลุ่มเสี่ยงเกิดอาการรุนแรงและเสียชีวิตจากโควิด-19 ได้ โดยล่าสุด (6 ก.ค. 65) ได้ลงนามในสัญญาแล้ว
.
LAAB เป็นแอนติบอดีสําเร็จรูปที่ออกฤทธิ์ยาว โดยสํานักงานคณะกรรมการอาหารและยา (อย.) ได้อนุมัติให้ใช้ในภาวะฉุกเฉินแล้วเมื่อวันที่ 27 มิ.ย. 65 เช่นเดียวกับที่สหรัฐฯ และอังกฤษ ซึ่งจะใช้กับผู้ที่ภูมิคุ้มกันต่ํา อายุ 12 ปีขึ้นไป น้ําหนักตัวไม่น้อยกว่า 40 กก. เป็นการฉีดเข้ากล้ามเนื้อทุก 6 เดือน (ก่อนการสัมผัสโรค) และพบว่ามีประสิทธิผล 83% ในการลดความเสี่ยงอาการรุนแรง
.
การจัดหาแอนติบอดีสําเร็จรูป (LAAB) ครั้งนี้ เป็นการขอปรับสัญญากับ บ.แอสตร้าเซนเนก้า (ประเทศไทย) โดยเปลี่ยนจากวัคซีนบางส่วนมาเป็น LAAB ซึ่งอยู่ภายในกรอบวงเงินงบประมาณเดิมที่ ครม. เคยอนุมัติ ทําให้ไม่ต้องใช้งบประมาณในการจัดหาเพิ่ม ส่งผลให้ประเทศไทยจะมีทั้งวัคซีนและแอนตีบอดีสําเร็จรูปในการดูแลประชาชนได้ครอบคลุมยิ่งขึ้น
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กสร. แจงลูกจ้างเข้าข่ายเป็นโควิด นายจ้างมีสิทธิสั่งตรวจหาเชื้อ หากเลิกจ้างด้วยเหตุโควิด ลูกจ้างต้องได้รับค่าชดเชย
วันอังคารที่ 3 พฤษภาคม 2565
กสร. แจงลูกจ้างเข้าข่ายเป็นโควิด นายจ้างมีสิทธิสั่งตรวจหาเชื้อ หากเลิกจ้างด้วยเหตุโควิด ลูกจ้างต้องได้รับค่าชดเชย
กรมสวัสดิการและคุ้มครองแรงงานชี้แจงกรณีลูกจ้างที่เข้าข่ายติดเชื้อไวรัส COVID-19 นายจ้างสั่งให้ลูกจ้างตรวจหาเชื้อได้ ถือเป็นเหตุอันสมควร แต่หากจะเลิกจ้างลูกจ้างด้วยเหตุนี้ ไม่ถือเป็นความผิดร้ายแรง
ที่เกิดจากการกระทําของลูกจ้าง ลูกจ้างต้องได้รับค่าชดเชย
กรมสวัสดิการและคุ้มครองแรงงานชี้แจงกรณีลูกจ้างที่เข้าข่ายติดเชื้อไวรัส COVID-19 นายจ้างสั่งให้ลูกจ้างตรวจหาเชื้อได้ ถือเป็นเหตุอันสมควร แต่หากจะเลิกจ้างลูกจ้างด้วยเหตุนี้ ไม่ถือเป็นความผิดร้ายแรง
ที่เกิดจากการกระทําของลูกจ้าง ลูกจ้างต้องได้รับค่าชดเชย
นายนิยม สองแก้ว อธิบดีกรมสวัสดิการและคุ้มครองแรงงาน (กสร.) ชี้แจงว่า ในสถานการณ์การแพร่ระบาดของโรคติดเชื้อไวรัสโคโรนา 2019 หรือ COVID–19 ที่ขยายตัวเป็นวงกว้าง และจํานวนผู้ติดเชื้อ
ที่ยังไม่ลดจํานวนลง ด้วยความห่วงใยของ พลเอก ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน และนายสุชาติ ชมกลิ่น รัฐมนตรีว่าการกระทรวงแรงงาน ที่มีความต้องการให้ลูกจ้าง
มีคุณภาพชีวิต และสุขภาพอนามัยที่ดี จึงได้สั่งการให้กรมสวัสดิการและคุ้มครองแรงงานสร้างความเข้าใจ
ต่อนายจ้างและลูกจ้างให้ทราบว่า หากนายจ้างมีข้อสงสัยว่าลูกจ้างเสี่ยงต่อการติดเชื้อ เช่น ลูกจ้างสัมผัสกับผู้ป่วยหรือลูกจ้างอยู่ในครอบครัวเดียวกับผู้ป่วย จึงมีคําสั่งไม่ให้ลูกจ้างมาทํางานและให้กักตัว ณ ที่พักอาศัยเพื่อเฝ้าดูอาการ นายจ้างต้องจ่ายค่าจ้างให้กับลูกจ้าง เพราะคําสั่งให้ลูกจ้างกักตัวเป็นคําสั่งให้หยุดงาน
เพื่อประโยชน์ของนายจ้าง จะถือว่าการปฏิบัติตามคําสั่งของนายจ้างดังกล่าวเป็นการขาดงานหรือละทิ้งหน้าที่ของลูกจ้างไม่ได้ แต่อย่างไรก็ตามนายจ้างอาจตกลงกับลูกจ้างให้ใช้สิทธิการลาป่วย หรือหยุดพักผ่อนประจําปีได้ รวมไปถึงนายจ้างสามารถสั่งให้ลูกจ้างเข้ารับการตรวจจากแพทย์ ด้วยเหตุที่ลูกจ้างอยู่ในข่ายเป็นผู้ติดเชื้อ COVID–19 ถือว่านายจ้างมีเหตุผลอันสมควรที่จะมีคําสั่งให้ลูกจ้างเข้ารับการตรวจได้ เพราะหากไม่ดําเนินการอาจเป็นอันตรายและกระทบต่อสุขภาพอนามัยของลูกจ้างคนอื่น หรือกระทบต่อกิจการของนายจ้างได้ สอดคล้องกับมาตรการป้องกันโรคที่ทางราชการกําหนด ฉะนั้น คําสั่งของนายจ้างดังกล่าว ถือเป็นคําสั่ง
เพื่อป้องกัน เฝ้าระวัง รักษา ควบคุมมิให้เกิดการแพร่ระบาดของเชื้อไวรัส COVID–19 เกี่ยวกับการทํางาน
ที่ชอบด้วยกฎหมายและเป็นธรรม โดยนายจ้างต้องจ่ายค่าจ้างตามปกติ หากลูกจ้างไม่ปฏิบัติตามโดยไม่มีเหตุผลอันสมควร นายจ้างก็อาจปฏิเสธไม่ให้ลูกจ้างเข้าสถานที่ทํางาน และไม่จ่ายค่าจ้างให้ หรืออาจลงโทษทางวินัย เช่น ตักเตือนลูกจ้างด้วยวาจาหรือตักเตือนเป็นหนังสือ เป็นต้น
อธิบดี กสร. กล่าวทิ้งท้ายว่า หากนายจ้างเลิกจ้างลูกจ้างเพราะเหตุลูกจ้างติดเชื้อไวรัส COVID-19
ถือว่าไม่ได้เป็นความผิดร้ายแรงที่เกิดจากการกระทําของลูกจ้าง ไม่ใช่การกระทําผิดวินัย ลูกจ้างมีสิทธิ
ได้รับค่าชดเชย ทั้งนี้ หากมีข้อสงสัยเกี่ยวกับสิทธิ หน้าที่ สอบถามเพิ่มเติมได้ที่สํานักงานสวัสดิการและคุ้มครองแรงงานกรุงเทพมหานครพื้นที่ 1-10 สํานักงานสวัสดิการและคุ้มครองแรงงานจังหวัดทุกจังหวัด หรือโทรสายด่วน 1506 กด 3 หรือ 1546 หรือหากสงสัยเกี่ยวกับแนวปฏิบัติการเฝ้าระวัง ป้องกัน และควบคุมโรค
โทร 1422 สายด่วนกรมควบคุมโรค
รัฐบาลไทย-ข่าวทำเนียบรัฐบาล-พณ. ชี้แจงข้อเรียกร้องขอให้ระงับการส่งออกข้าวโพดเลี้ยงสัตว์และกากถั่วเหลือง
วันพุธที่ 23 มีนาคม 2565
พณ. ชี้แจงข้อเรียกร้องขอให้ระงับการส่งออกข้าวโพดเลี้ยงสัตว์และกากถั่วเหลือง
กรมการค้าภายใน ยินดีรับข้อเสนอแนะของสมาคมผู้ผลิตอาหารสัตว์ไทย ไปหารือร่วมกันกับผู้เกี่ยวข้องทุกภาคส่วน
วันที่ 22 มีนาคม 2565 นายวัฒนศักย์ เสือเอี่ยม อธิบดีกรมการค้าภายใน กระทรวงพาณิชย์ ชี้แจง ดังนี้
จากกรณีที่สมาคมผู้ผลิตอาหารสัตว์ได้เรียกร้องให้มีการ กําหนดมาตรการห้ามส่งออกข้าวโพดเลี้ยงสัตว์และกากถั่วเหลือง เพื่อให้มีเพียงพอ ในการผลิตอาหารสัตว์นั้น โดยข้อเท็จจริงแล้ว ประเทศไทยผลิตข้าวโพดเลี้ยงสัตว์ได้ปีละ 4.94 ล้านตัน ในขณะที่ความต้องการใช้อยู่ที่ 7.98 ล้านตัน และประเทศไทยต้องนําเข้าข้าวโพดเลี้ยงสัตว์จากประเทศเพื่อนบ้านเป็นประจําทุกปี สําหรับกรณีข้าวโพดเลี้ยงสัตว์ ที่มีการส่งออกไปนั้น ส่วนหนึ่งเป็นข้าวโพดชนิดคุณภาพที่ไม่สามารถส่งมอบในการผลิตอาหารสัตว์ได้ ในแต่ละปีมีการส่งออกไปจํานวนไม่มาก ซึ่งจะเป็นการบริหารจัดการข้าวโพดส่วนเกิน
สําหรับกากถั่วเหลืองนั้นโดยปกติประเทศไทยผลิตได้จํานวนน้อยมาก จึงต้องนําเข้าเมล็ดถั่วเหลืองเข้ามาผลิตเป็น น้ํามันถั่วเหลืองเพื่อบริโภค และจําหน่ายกากถั่วเหลืองให้แก่โรงงานอาหารสัตว์เพื่อใช้เป็นวัตถุดิบกลุ่มโปรตีน โดยในช่วงที่ผ่านมา กรมการค้าภายในได้ขอความร่วมมือให้โรงกลั่นน้ํามันถั่วเหลืองเพิ่มกําลังการผลิต ในส่วนของการบริโภคให้มากขึ้น เพื่อมาช่วยทดแทนน้ํามันปาล์มในช่วงที่ผลผลิตออกสู่ตลาดน้อย และอีกส่วนหนึ่งยังเป็นการเพิ่ม กากถั่วเหลืองในระบบให้มากขึ้น ซึ่งจะช่วยให้โรงงานอาหารสัตว์มีวัตถุดิบในการผลิตอาหารสัตว์เพิ่มขึ้น แต่หากเกินความต้องการใช้ในประเทศก็อาจส่งออกเพื่อบริหารจัดการ
อย่างไรก็ตาม กรมการค้าภายในจะได้รับข้อสังเกต ข้อเสนอแนะ ของสมาคมผู้ผลิตอาหารสัตว์ไทย ไปหารือร่วมกันกับผู้เกี่ยวข้องทุกภาคส่วน เพื่อให้เกิดความรอบคอบ และผลจากการหารือเป็นเช่นใดก็จะได้นําเสนอคณะกรรมการนโยบายและบริหารจัดการข้าวโพดเลี้ยงสัตว์ (นบขพ.) และคณะกรรมการนโยบายอาหาร พิจารณา ตามขั้นตอนต่อไป
รัฐบาลไทย-ข่าวทำเนียบรัฐบาล-สธ. ร่วมกับ สำนักงานทรัพย์สินพระมหากษัตริย์ และภาคีเครือข่าย จัดหน่วยแพทย์พระราชทาน ดูแลประชาชนในพื้นที่ จ.อุทัยธานี
วันพฤหัสบดีที่ 11 สิงหาคม 2565
สธ. ร่วมกับ สํานักงานทรัพย์สินพระมหากษัตริย์ และภาคีเครือข่าย จัดหน่วยแพทย์พระราชทาน ดูแลประชาชนในพื้นที่ จ.อุทัยธานี
กระทรวงสาธารณสุข ร่วมกับ สํานักงานทรัพย์สินพระมหากษัตริย์ คณะแพทย์ศาสตร์โรงพยาบาลรามาธิบดี จักษุแพทย์จิตอาสา จิตอาสานักเรียนทุนพระราชทาน ม.ท.ศ. และหน่วยงานภาคีทั้งภาครัฐและภาคเอกชน ออกหน่วยพระราชทาน ผ่าตัดต้อกระจก และหน่วยทันตกรรมเคลื่อนที่
กระทรวงสาธารณสุข ร่วมกับ สํานักงานทรัพย์สินพระมหากษัตริย์ คณะแพทย์ศาสตร์โรงพยาบาลรามาธิบดี จักษุแพทย์จิตอาสา จิตอาสานักเรียนทุนพระราชทาน ม.ท.ศ. และหน่วยงานภาคีทั้งภาครัฐและภาคเอกชนออกหน่วยพระราชทาน ผ่าตัดต้อกระจก และหน่วยทันตกรรมเคลื่อนที่ เพื่อเฉลิมพระเกียรติพระบาทสมเด็จพระเจ้าอยู่หัวทรงเจริญพระชนมพรรษา 70 พรรษา วันที่ 28 กรกฎาคม 2565 และเนื่องในโอกาสวันเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงเจริญพระชนมพรรษา 90 พรรษา วันที่ 12 สิงหาคม 2565
วันนี้ (11 สิงหาคม 2565) ที่ โรงพยาบาลอุทัยธานี นายแพทย์เกียรติภูมิ วงศ์รจิต ปลัดกระทรวงสาธารณสุข เยี่ยมให้กําลังใจคณะแพทย์ พยาบาล จิตอาสา ที่ร่วมออกหน่วยพระราชทาน ผ่าตัดต้อกระจก และหน่วยทันตกรรมเคลื่อนที่ เพื่อเฉลิมพระเกียรติพระบาทสมเด็จพระเจ้าอยู่หัว ทรงเจริญพระชนมพรรษา 70 พรรษา วันที่ 28 กรกฎาคม 2565 และเนื่องในโอกาสวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถพระบรมราชชนนีพันปีหลวง ทรงเจริญพระชนมพรรษา 90 พรรษา วันที่ 12 สิงหาคม 2565 พร้อมมอบถุงพระราชทานกับผู้ป่วยหลังผ่าตัดต้อกระจก โดยมี นายอําพน กิตติอําพน กรรมการทรัพย์สินพระมหากษัตริย์ และรองประธานกรรมการโครงการออกหน่วยพระราชทาน สํานักงานทรัพย์สินพระมหากษัตริย์ ร่วมตรวจเยี่ยม
นายแพทย์เกียรติภูมิ กล่าวว่า กระทรวงสาธารณสุข ได้ร่วมกับ สํานักงานทรัพย์สินพระมหากษัตริย์ คณะแพทย์ศาสตร์โรงพยาบาลรามาธิบดี จักษุแพทย์จิตอาสา จิตอาสานักเรียนทุนพระราชทาน ม.ท.ศ. และหน่วยงานภาคีทั้งภาครัฐและภาคเอกชน ออกหน่วยพระราชทานผ่าตัดต้อกระจก และหน่วยทันตกรรมเคลื่อนที่ ให้บริการประชาชนในพื้นที่จังหวัดอุทัยธานี เนื่องจากโรงพยาบาลอุทัยธานี มีจักษุแพทย์เพียง 2 คน ทําให้ผู้ป่วยต้องรอคอยการผ่าตัดเป็นเวลานาน อาจมีความเสี่ยงที่จะเกิดภาวะตาบอดและสายตาเลือนรางเพิ่มขึ้น การออกหน่วยครั้งนี้จะช่วยเพิ่มการเข้าถึงบริการ ลดระยะเวลารอคอยการผ่าตัด ลดภาวะตาบอดจากต้อกระจก ช่วยเพิ่มคุณภาพชีวิตการมองเห็นที่ดีแก่ผู้ป่วยได้มากขึ้น นอกจากนี้ ยังให้บริการทันตกรรมกับประชาชนทุกกลุ่มวัย อาทิ อุดฟัน ขูดหินปูน ถอนฟัน ผ่าฟันคุด รวมทั้งให้ความรู้เกี่ยวกับการดูแลสุขภาพช่องปาก เพื่อลดอัตราการเกิดโรคในช่องปากและมีสุขภาพช่องที่ดีขึ้น
โดยการออกหน่วยพระราชทานครั้งนี้ จัดขึ้นระหว่างวันที่ 10-12 สิงหาคม 2565 ณ โรงพยาบาลอุทัยธานี และศูนย์กีฬาเยาวชน เทศบาลเมืองอุทัยธานี มีเป้าหมายให้บริการผ่าตัดต้อกระจก 150 คน และทันตกรรม 120 คน โดยทีมแพทย์และเจ้าหน้าที่จาก สํานักงานทรัพย์สินพระมหากษัตริย์ คณะแพทยศาสตร์โรงพยาบาลรามาธิบดีหน่วยงานภาคีเครือข่ายและโรงพยาบาลอุทัยธานี รวม 150 คน สําหรับวันนี้จะให้บริการผ่าตัดต้อกระจก จํานวน 70 คน
************************************ 11 สิงหาคม 2565